[Netflix] Saksikan Trailer & Poster Karakter “DOTA: Dragon’s Blood”
Peminat permainan video DOTA 2 pasti tidak sabar untuk menyaksikan siri anime terbaru Netflix berjudul “DOTA: Dragon’s Blood“. Sementara menantikan tayangannya pada 25 Mac ini, Netflix telah menaikkan keterujaan peminat dengan mendedahkan trailer terbaru, berserta poster karakter “DOTA: Dragon’s Bloods”, yang menampilkan watak-watak utama dalam siri anime akan datang. Anda boleh saksikan trailer dan poster karakter dibawah.  Siri fantasi akan datang menceritakan kisah Davion, seorang Dragon Knight terkenal yang berazam mahu menghapuskan malapetaka dari dunia. Setelah bertemu dengan eldwurm kuno yang kuat dan juga Puteri Mirana yang sedang menjalankan misi rahsianya sendiri, Davion segera terlibat dalam peristiwa yang jauh lebih besar daripada apa yang pernah dia bayangkan. Siri ini berdasarkan pada francais permainan video global DOTA 2 yang sangat berjaya oleh Valve. Ashley Edward Miller (X-Men: First Class, Thor, dan Black Sails) berfungsi sebagai ‘showrunner’ dan penerbit eksekutif. Animasi “DOTA: Dragon’s Bloods” dibangunkan oleh Studio MIR, yang telah menghasilkan animasi “The Legend of Korra” dan siri “Netflix Voltron: Legendary Defender”. Animator “The Legend of Korra”, Ryu Ki Hyun turut menjadi penerbit siri anime terbaru Netflix ini. 